Ego Giraldus et uxor mea Algudis donamus Deo et sanctis apostolis ejus Petro et Paulo, ad locum Cluniacum, aliquid de rebus nostris quæ sunt sitæ in pago Lugdunense, in agro Cosconico, in villa Brocie, videlicet duas rascias de vinea; et terminantur a mane via publica, a meridie et a cirtio de ipsa hereditate, a sero terra Ulrici: et in alio loco unum curtilum quem vocant Curtilum Rotundum, totam nostram partem; qui terminatur a mane terra Ulrici, a meridie et a cirtio de ipsa hereditate, a sero terra Duranni. Qui autem calumpniaverit, iram Dei et sanctorum incurrat, nisi emendaverit; et hæc donatio firma permaneat et stabilis. Actum Cluniaco publice. S. Giraldi et uxoris ejus Alguldis, qui donaverunt et firmare rogaverunt. S. Adalardi. S. Gerlandi. S. Antelmi. Data per manum Gausleni, regnante Hugone rege.